К1удияв Шамилил васасул вас Гуржистаналде щун вугилан раг1араб хабаралъ, маг1арулазда гьоркьоб к1удияб ч1аголъиги рохел-ги бижизабуна. Мух1амад–Саг1идгун дандч1вазейилан август моц1алъул ахиралда Гуржистаналъул Лагодехи шагьаралде уна Х1оцоса Нажмудинил бет1ерлъиялда гъоркь 15 чиясдаса г1уц1араб маг1арулазул къокъа. Мух1амад–Саг1идги вач1уна гьениве гьелгун дандч1вазе. Гьеб данделъиялда г1ахьаллъи гьабуна полковник Хъайтмаз Г1алихановасги ва цоги чанго офицерасги (4).